У складу са члановима 32, 41, 42, и 44, Закона о црквама и верским заједницама (,,Службени гласник Републике Србије'' број 36/2006), чланом 2 Правилника о начину финансирања цркава и верских заједница на територији општине Врњачка Бања (,,Службени лист општине Врњачка Бања'' број 8/2014), Одлуком о буџету општине Врњачка Бања за 2024.годину (Сл.гласник Врњачка Бања 1/24).

ПРЕДСЕДНИК ОПШТИНЕ ВРЊАЧКА БАЊА

Расписује

КОНКУРС ЗА ФИНАНСИРАЊЕ И СУФИНАНСИРАЊЕ ПРОГРАМА ЦРКАВА И ВЕРСКИХ

ЗАЈЕДНИЦА НА ТЕРИТОРИЈИ ОПШТИНЕ ВРЊАЧКА БАЊА

Планирана средства за спровођење јавног конкурса у буџету Општине, износе **8.000.000,00** динара на позицији буџета у разделу 5, Глава 5.01.31 Верске заједнице, Програмска активност 0602-0001, економска класификација 481 дотације осталим непрофитним институцијама, за доделу црквама и верским заједницама

Средства се опредељују на следећи начин:

а) **8.000.000,00** динара за финансирање и суфинансирање реализације  **програма** цркава и верских заједница, при чему најнижи одобрени износ средстава може бити 300.000,00 динара;

ОБЛАСТ ФИНАНСИРАЊА:

Средства намењена црквама и верским заједницама из овог Јавног конкурса могу да се користе за реализацију пројеката и захтева за обављање градитељске, добротворне и научне делатности цркава и верских заједница, а нарочито зa:

1. инвестиционе радове на црквеним објектима, торњевима и звоницима

2. стављање нових фасада и кречење црквених објеката,

3. обнову кровова који прокишњавају на црквеним објектима,

4. санирање влаге на црквеним зидовима,

5. обнову постојећих црквених објеката који су без обнове дужи временски период, а посебно црквених објеката који су споменици културе,

6. обнова верских објеката-споменика

7. обнову парохијских домова,

8. уређење и ревитализацију простора верских гробаља, обнову капела

10. обнову икона, верских и сакралних предмета,

11. изградњу нових и обнову пропалих ограда око црквених објеката,

12. организовање традиционалних годишњица које су посвећене имену које црква носи,

13. организовање црквених манифестација,

14.научна истраживања везана за цркву

УСЛОВИ КОНКУРСА:

- Право учешћа на Конкурсу имају цркве или верске заједнице (црквене општине) које су уписаане у Регистар цркава и верских заједница при Министарству надлежном за послове вера, а које делују у складу са законом и другим прописима на територији Општине Врњачка Бања, с тим да све своје пројектне активности морају реализовати на територији општине Врњачка Бања.

- Пријаве на Конкурс се подносе на Пријавном обрасцу који је саставни део Правилника о финансирању пројеката цркава и верских заједница на територији општине Врњачка Бања, који се могу преузети сваког радног дана од 7,30 до 15,30 часова у канцеларији бр.3 у објекту Општинске управе општине Врњачка Бања, на званичном сајту општине Врњачка Бања [www.vrnjackabanja.gov.rs](http://www.vrnjackabanja.gov.rs) и порталу еУправе.

Није могуће накнадно употпунити документацију која недостаје.

-Подносилац пријаве доставља следећу документацију:

1. Пријавни образац (који садржи образац предлога пројекта и образац за буџет пројекта)

2. Фотокопију ПИБ обрасца

3. Фотокопију картона депонованих потписа

4. Фотокопију личне карте одговорног лица

5. Сагласност виших органа цркве или верске заједнице на предлог пројекта,

6. Изјаву одговорног лица да су обезбеђена средства од других донатора, односно да је обезбеђено сопствено суфинансирање предлога пројекта.

Пријаве на конкурс са припадајућом документацијом се доставља у једној затвореној пошиљци на адресу:

Општинска управа општине Врњачка Бања

Комисија за доделу средстава црквама и верским заједницама

Крушевачка 17. 36210 Врњачка Бања

Са назнаком

,,ПРИЈАВА НА ЈАВНИ КОНКУРС ЗА ФИНАНСИРАЊЕ ПРОГРАМА ЦРКАВА И ВЕРСКИХ ЗАЈЕДНИЦА НА ТЕРИТОРИЈИ ОПШТИНЕ ВРЊАЧКА БАЊА У 2024.ГОДИНИ ,,НЕ ОТВАРАТИ''

Име подносиоца пријаве, адреса подносиоца пријаве, назив пројекта

-Неће се узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, као и пријаве које нису предмет конкурса.

-Рок за подношење пријава по Јавном конкурсу је 15 дана од дана објављивања на званичном сајту општине Врњачка Бања www.vrnjackabanja.gov.rs и огласној табли Општинске управе општине Врњачка Бања однодно у периоду од **13.03.2024.г. закључно са 28.03.2024. године**.

-Одлуку о додели средстава доноси Комисија у року од 30 дана од дана завршетка конкурса

- Рок за жалбу на решење председника донето на основу Одлуке комисије је 8 дана од дана објављивања на сајту општине и на огласној табли Општинске управе општине Врњачка Бања, писмено на адресу:

Општинска управа општине Врњачка Бања

Комисија за доделу средстава црквама и верским заједницама

Крушевачка 17

36210 Врњачка Бања

- Након донетог решења о финансирању пројеката, подносилац се позива да потпише уговор са општином Врњачка Бања.

- Пренос средстава вршиће се у складу са ликвидним могућностима буџета општине Врњачка Бања у 2023. години по претходно одобреним програмима активности за 2024.годину, а на основу закључених уговора између корисника и општине Врњачка Бања.

- Цркве и верске заједнице којима су средства одобрена дужне су да пре закључивања Уговора, отворе посебан наменски рачун код Управе за трезор ако то до дана закључења уговора нису учинили,

- Све додатне информације у вези са реализацијом Конкурса могу се добити сваког радног дана од 7,30 до 15,30 часова у канцеларији бр.3 у објекту Општинске управе општине Врњачка Бања и на телефон 036 601-213

ПРЕДСЕДНИК ОПШТИНЕ ВРЊАЧКА БАЊА

Број:400-843/24 од 13.03.2024.година

ПРЕДСЕДНИК

ОПШТИНЕ ВРЊАЧКА БАЊА

Бобан Ђуровић